ปรับแผนกระจายหน้ากากอนามัยใหม่ 2.3 ล้านชิ้น/วัน ดีเดย์ 5 โมงเย็นวันนี้
วิษณุย้ำ ที่ประชุม ศบค. สั่งปรับแผนส่งหน้ากากอนามัยใหม่ทั้งหมด มั่นใจถึงมือบุคลากรทางการแพทย์และผู้อยู่ในกลุ่มเสี่ยง ลั่นตรวจสอบได้ทั้งหมด จ่อยกเว้นภาษีนำเข้ายา-เวชภัณฑ์เกี่ยวกับโควิด-19วันที่ 30 มี.ค. 2563 นายวิษณุ เครืองาม รองนายกรัฐมนตรี แถลงว่า ที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. มีการทบทวนมาตรการต่างๆ หลังการประกาศใช้ พ.ร.ก.การบริหารราชการในสถานการณ์ฉุกเฉิน ว่า อยู่ในเกณฑ์ที่น่าพอใจ แต่ก็ยังมีก็กรณีที่ทำให้เกิดความเสียหายต่อสังคมส่วนรวม หากยังไม่ปฏิบัติตามอาจจะต้องไปสู่การบังคับที่รุนแรง ขอให้ทุกคนเข้มงวดมาตรการอยู่กับบ้าน หรือ Stay Home โดยยังมีการร้องเรียนเรื่องกิจกรรมสังสรรค์ก็ยังทำกันอยู่ เพราะนึกว่าไม่มีปัญหา วินมอเตอร์ไซค์ก็มีความล่อแหลมเพราะต้องพูดคุยกับผู้ใช้บริการ รวมถึงกองถ่ายละคร ล้วนเป็นความเสี่ยงทั้งสิ้นในเดือน เม.ย.นี้ ขอให้งดการถ่ายทอดมวย เพราะการมีเวทีชกมวยก็มีความเสี่ยง แม้ไม่ได้ไปดูที่เวที แต่อาจจะมีคนมารวมตัวกันเชียร์ผ่านการถ่ายทอด และดื่มกินไปด้วย พร้อมเน้นย้ำการเว้นระยะห่างทางสังคม (Social Distancing)สำหรับแผนการแจกจ่ายหน้ากากขอล้างตัวเลขเก่าทั้งหมดที่เคยมีมาก่อนหน้านี้ เพราะตัวเลขนั้นผิดพลาด วันนี้มีการประเมินใหม่และทำแผนแจกหน้ากากอนามัยใหม่ ซึ่งปัจจุบันมีกำลังการผลิตต่อ 2.3 ล้านชิ้น/วัน ตรวจสอบได้ทุกวัน โดยใช้รถไปรษณีย์ไทย 40 คัน ขนหน้ากากอนามัยแพ็กละ 1000 ชิ้น ออกจากหน้าโรงงานในวันนี้เวลา 17.00 น. ส่งไปยังจังหวัดต่างๆ ทั่วประเทศ โดยแบ่งเป็น 2 ส่วน คือ กระทรวงสาธารณสุข 1.3 ล้านชิ้น จะส่งให้บุคลากรทางการแพทย์ทั่วประเทศเท่านั้น มีการทำแผนเป็นรายจังหวัดและตรวจสอบได้หมด ส่วนกระทรวงมหาดไทย จำนวน 1 ล้านชิ้น/วัน จะส่งไปยังผู้ว่าราชการจังหวัดทั่วประเทศ เพื่อกระจายไปยังบุคคลซึ่งใกล้ชิดกับผู้ป่วย เช่น อสม. เจ้าหน้าที่ที่ต้องเฝ้าระวังผู้ป่วยในต่างจังหวัด รวมถึงเจ้าหน้าที่บริการประชาชน ผู้มีความเสี่ยง อาทิ พนักงานเก็บขยะ ทหาร ตำรวจ ที่ตั้งจุดตัดกรอง และผู้ที่เป็นกลุ่มเสี่ยง โดยขอให้ประชาชนช่วยอดทนไปสัก 3-4 วัน เมื่อมีสต๊อกกับกลุ่มคนข้างต้นพอสมควร หลังจากนั้นภาครัฐจะมีการปรับแผนกระจายหน้ากากอนามัยให้ถึงร้านค้าและประชาชนสำหรบเอกชนที่ต้องการนำเข้าหน้ากากอนามัย เวชภัณฑ์ ยา และเครื่องมือแพทย์ ปัจจุบันมีการยกเว้นการเก็บภาษีศุลกากรนำเข้าสำหรับหน้ากากอนามัยเป็น 0 แล้ว ตั้งแต่ 20 มี.ค. ที่ผ่านมา ส่วนยาและเวชภัณฑ์อื่นๆ กำลังจะมีการยกเว้นภาษีเช่นกัน อยู่ระหว่างทำรายงานว่ามีอะไรบ้าง ขอให้ติดตามใน 2-3 วันนี้ จะมีการยกเว้นภาษีนำเข้าเช่นกัน.
วิษณุ ย้ำ ที่ประชุม ศบค. สั่งปรับแผนส่งหน้ากากอนามัยใหม่ทั้งหมด มั่นใจถึงมือบุคลากรทางการแพทย์และผู้อยู่ในกลุ่มเสี่ยง ลั่นตรวจสอบได้ทั้งหมด จ่อยกเว้นภาษีนำเข้ายา-เวชภัณฑ์เกี่ยวกับโควิด-19
โควิด-19,COVID-19,ไวรัสโคโรนา,หน้ากากอนามัย,ศบค.,วิษณุ เครืองาม